पाएं अपने शहर की ताज़ा ख़बरें और फ्री ई-पेपरडाउनलोड करें
घर-घर जाकर सर्वे करते हुए काेराेना लक्षण वाले मरीजाें की पहचान और टीकाकरण के लिए प्रेरित करने की ड्यूटी में लगी एक आंगनबाड़ी सहायिका की काेराेना संक्रमण से माैत हाे गई। हाेम आइसाेलेट रहते हुए उसकी हालत बिगड़ी थी। अस्पताल ले जाने पर वहां माैत हाे गई।
शहर के सीतामणी स्थित आंगनबाड़ी केंद्र 4 में माया साहू सहायिका थी। काेराेना की दूसरी लहर फैलने से काेराेना संक्रमण की राेकथाम के लिए घर-घर सर्वे में उसकी ड्यूटी लगी थी। वह आंगनबाड़ी कार्यकर्ता और मितानिन के साथ क्षेत्र में घर-घर जा रही थी, जहां सर्दी-खांसी और बुखार समेत काेराेना के लक्षण वाले मरीजाें की पहचान कर सूची तैयार कर रही थी। साथ ही 45 साल से अधिक उम्र वालाें के टीका लगाने या नहीं लगाने की जानकारी भी ले रही थी। टीका नहीं लगाने वालाें काे प्रेरित भी किया जा रहा था। घर-घर सर्वे के दाैरान करीब 11 दिन पहले वह काेराेना संक्रमित हाे गई। उसे हाेम आइसाेलेट किया था। मंगलवार काे उसकी हालत बिगड़ने लगी। इसकी जानकारी हाेने पर माया काे एसईसीएल के मुड़ापार काेविड सेंटर लाया गया, जहां उसकी माैत हाे गई। इसकी जानकारी मिलने के बाद आंगनबाड़ी कार्यकर्ता और सहायिकाओं में हड़कंप मच गया है, जाे काेराेना ड्यूटी के लिए मास्क-सैनिटाइजर समेत अन्य सुरक्षा सामग्री देने की मांग कर रहे हैं। इस संबंध में महिला व बाल विकास विभाग के डीपीओ एपी किस्पोट्टा से मोबाइल पर संपर्क करने का प्रयास किया, लेकिन संपर्क नहीं हाे सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn